Produkti un pakalpojumi 2011. gadā

Programmā “Saprātīga enerģija Eiropai” (SEE) pēc uzaicinājuma iesniegt priekšlikumus tika saņemti 384 pieteikumi un tika apmeklētas vairāk nekā 100 projektu sanāksmes. Līdz 2011. gada marta beigām Aģentūra pabeidza lielāko daļu līgumsarunu par 44 priekšlikumiem, kuri bija atlasīti 2010. gada konkursā. Lielāko daļu līgumu parakstīja līdz 2011. gada aprīļa beigām. Aģentūra piedalījās vairāk nekā 20 valstu informācijas dienās. Tā atbildēja arī uz vairāk nekā 200 pirmspriekšlikuma pārbaudes pieprasījumiem vidēji mazāk nekā nedēļas laikā. Īpašas pūles tika veltītas jaunās iniciatīvas “Build Up Skills” veicināšanai, lai apmācītu ēkā strādājošos un celtu to kvalifikāciju. 16. martā Aģentūra organizēja semināru ieinteresētajām personām, lai par iniciatīvu informētu ēkas darbiniekus, apmācības speciālistus un iestāžu pārstāvjus. UIP programma — Eiropas Uzņēmumu tīkls Šī programma apvieno vairāk nekā 580 partnerorganizācijas 47 valstīs, tostarp 27 ES dalībvalstīs. Līdz ar projektu vadību saistībā ar 92 līgumiem (īpaši dotācijas nolīgumi) un IPeuropAware projektu Aģentūra ir atbildīga arī par Eiropas Uzņēmumu tīkla darbības nodrošināšanu un IT rīku un datubāzu pārvaldību tīkla partneru interaktīvai saziņai. 2011. gadā Aģentūra Komisijas vārdā īstenoja turpmāk minētās darbības. — Eiropas Uzņēmumu tīkls — Tīkla darbības — Tikla atbalsts (animācija) — IT rīki Tīklam — Intelektuālā īpašuma tiesību projekti un uzņēmējdarbības portāls “Jūsu Eiropa” — Ekoloģisko jauninājumu pirmā piemērošana un projekti ieviešanai tirgū Ekoloģiskie jauninājumi Ekoloģiskos jauninājumus atbalsta KIP ar dažādiem pasākumu veidiem (finanšu instrumenti, valstu un reģionālo ieinteresēto personu tīkli, pirmā piemērošana un projekti ieviešanai tirgū). Lai pārvaldītu ekoloģisko jauninājumu pirmo piemērošanu un projektus ieviešanai tirgū, 2008.–2013. gadā Aģentūrai atvēlētais indikatīvais budžets ir 185 miljoni EUR. 2011. gada centieni bija vērsti uz šādām darbībām: — 2010. gada konkursu īstenošanas pabeigšana: līdz 2011. gada novembra beigām sarunas bija pabeigtas un visi (47) līgumi bija parakstīti; — jauni konkursi 2011. gadā. 2011. gada konkursu sāka 2011. gada aprīlī, un tas piesaistīja 280 priekšlikumus; galvenā vērtēšana notika no 21. novembra līdz 9. decembrim; noslēguma sanāksme bija plānota 2012. gada 14. februārī; — informācijas sagatavošana un izplatīšana par UIP ekoloģisko jauninājumu projektiem, kā noteikts Aģentūras Komunikācijas darba plānā (elektroniski paziņojumi par jaunumiem, ekoloģisko jauninājumu tīmekļa vietnes regulāra atjaunināšana, ekoloģisko jauninājumu projektu datubāzes migrācija uz jaunu serveri, noslēgts jauns uzņemšanas un uzturēšanas līgums, 2011. gada aprīlī noorganizēta Eiropas 2011. gada informācijas diena; — īstenošanā esošo projektu pārvaldība. “Marco Polo” programma Pamatdarbības: — 2010. gada konkursa īstenošanas pabeigšana (saņemts 101 pieteikums); — pēc 2011. gada “Marco Polo” darba programmas pieņemšanas veicināt un īstenot 2011. gada konkursu (21. oktobrī publicēja konkursu, kuram priekšlikumu iesniegšanas termiņš ir 2012. gada 16. janvāris); — iegūt un izplatīt informāciju par “Marco Polo” programmu, kā noteikts Aģentūras Komunikācijas darba plānā; — sagatavot ieteikumus atbildīgajam Mobilitātes un transporta (MOVE) ģenerāldirektorātam par “Marco Polo” programmas īstenošanu un tās turpmāku attīstību; — īstenošanā esošo projektu pārvaldība.